צו בריאות העם (הוראות למניעת הדבקה בקלפי ייעודית למבודדים ובקלפי ייעודית לחולים בבחירות לרשויות המקומיות) (הוראת שעה)
, .

בתוקף סמכותי לפי  , אני מצווה לאמור:

 בצו זה –
 ”אדם שחלה עליו חובת בידוד“ – אדם שחלה עליו חובת בידוד לפי , למעט חולה;
 ”איש רפואה“ – פרמדיק, אח או רופא;
 ”אמבולנס“ – אמבולנס שיש בו הפרדה מוחלטת בין חלקו הקדמי לבין חלקו האחורי בדרך של מחיצה אטומה מרצפת האמבולנס ועד לתקרתו;
 ”חולה“ – חולה עם ממצא מעבדתי חיובי ל־nCoV;
 ”חוק הבחירות“ – ;
 ”מיגון מלא“ – מסכת N95, משקף מגן לפנים, כפפות וחלוק מגן גוף דוחה מים הכולל כיסוי של הצוואר והראש;
 ”מקום בידוד“ – כמשמעותו ;
 ”צו בידוד בית“ – ;
 ”קלפי ייעודית לחולים“ – כמשמעותה ;
 ”קלפי ייעודית למבודדים“ – קלפי ייעודית לחייבים בבידוד שאינם חולים כמשמעותה ;
 ”תסמינים“ – כל אחד מאלה:
 חום גוף של 38 מעלות צלזיוס או יותר;
 שיעול או קושי בנשימה או תסמין נשימתי חד אחר, למעט שיעול או קושי בנשימה הנובע ממצב כרוני כגון אסתמה או אלרגיה; לעניין זה נזלת בלבד לא תיחשב תסמין;
 אובדן חוש הטעם או חוש הריח;
 ”תקנות הבחירות“ – .

 אדם שחלה עליו חובת בידוד ואינו חש בתסמינים, אדם שחלה עליו חובת בידוד וחש בתסמינים וקיבל ממצא שלילי ל־nCoV בבדיקה כאמור , או מי שחלה עליו חובת בידוד רק לפי  , יצא ממקום הבידוד לצורך הצבעה בקלפי ייעודית למבודדים בכפוף להוראות אלה:
 הוא יגיע לקלפי ויחזור ממנה ישירות למקום הבידוד, בלא שימוש ברכב ציבורי; בפסקה זו, ”רכב ציבורי“ – רכב המשמש או המיועד לשמש להסעת נוסעים בשכר, למעט מונית;
 נסיעה לקלפי במונית או ברכב אחר שאינו ציבורי תהיה בהתאם להוראות אלה:
 ברכב לא ייסע נוסע נוסף, למעט אדם השוהה יחד עמו בבידוד;
 אם האדם שחלה עליו חובת בידוד אינו הנהג, הוא ישב במושב האחורי;
 אם האדם שחלה עליו חובת בידוד אינו הנהג, חלונות הרכב יהיו פתוחים.

 אדם כאמור  המגיע לקלפי ייעודית למבודדים במונית יעדכן את הנהג כי חלה עליו חובת בידוד לפני כניסתו למונית.
 אדם כאמור  העושה את דרכו לקלפי ייעודית למבודדים או חוזר ממנה לא ישהה בקרבת אנשים אחרים, למעט אדם המסיע אותו לקלפי או אדם השוהה עמו בבידוד, לא יעבור דרך גן ציבורי, תחנת אוטובוס או מקום אחר שבו עשוי להיות במגע עם אנשים, לא ישתמש במעליות יחד עם אנשים אחרים ולא יעצור בדרכו למטרות נוספות שאינן ההגעה לקלפי והצבעה בבחירות.

 חולה או אדם שחלה עליו חובת בידוד ויש לו תסמינים, למעט אדם שחלה עליו חובת בידוד ויש לו תסמינים וקיבל ממצא שלילי ל־nCoV בבדיקה כאמור  ולמעט מי שחלה עליו חובת בידוד רק לפי   (בסעיף זה – מי שיש לו תסמינים), יצא ממקום הבידוד לצורך הצבעה בקלפי ייעודית לחולים בכפוף להוראות אלה:
 החולה או מי שיש לו תסמינים לא יצא ממקום הבידוד אלא בליווי של חובש או איש רפואה, שילווה את הבוחר מפתח מקום הבידוד, בנסיעה למקום הקלפי ובחזרה לפתח מקום הבידוד;
 אדם כאמור יגיע לקלפי ויחזור ממנה ישירות למקום הבידוד באמבולנס, וישב בחלקו האחורי של האמבולנס, בלא כל נוסע אחר.

 בעת ההגעה למקום הקלפי הייעודית למבודדים או הקלפי הייעודית לחולים יחולו על האדם שחלה עליו חובת בידוד או על החולה (להלן – הבוחר) הוראות אלה:
 הבוחר ימתין לתורו מחוץ למקום הקלפי בהתאם לאמור להלן, לפי העניין:
 בקלפי ייעודית למבודדים – ימתין הבוחר לתורו מחוץ למקום הקלפי, בשטח פתוח, וישמור על מרחק של שני מטרים לפחות מאנשים אחרים;
 בקלפי ייעודית לחולים – ימתין הבוחר לתורו בתוך האמבולנס;
 בעת הכניסה למקום הקלפי הבוחר יחטא את ידיו בתכשיר על בסיס אלכוהול ויעטה כפפות;
 כשיגיע תורו להזדהות לפני מזכיר ועדת הקלפי, יניח הבוחר את אמצעי הזיהוי כאמור  (להלן – אמצעי זיהוי), על שולחן מחוץ למקום הקלפי ויתרחק כך שיהיה במרחק של שני מטרים לפחות מצוות הקלפי;
 אם הבוחר נדרש להסיר את המסכה לשם זיהויו, הוא יסיר אותה לזמן המזערי הנדרש לצורך זיהויו;
 מילוי ההצהרה כאמור , יבוצע בעט שסיפקה ועדת הקלפי לבוחר;
 הבוחר יקפיד לא לגעת בחפצים וברהיטים הנמצאים במקום הקלפי, אם הדבר אינו דרוש לשם הצבעתו;
 בתום ההצבעה, ולאחר צאתו ממקום הקלפי, יאסוף הבוחר את אמצעי הזיהוי שלו;
 לאחר שלקח את אמצעי הזיהוי יסיר הבוחר את הכפפות וישליכן לפח אשפה מחוץ למקום הקלפי, וכן ישליך את העט שבו השתמש כאמור בפסקה (5) לפח האשפה.

 על חבר ועדת הקלפי הייעודית למבודדים או הקלפי הייעודית לחולים, מזכיר קלפי כאמור ושאר השוהים במקום, למעט הבוחר (להלן – שאר השוהים במקום), יחולו הוראות אלה:
 ישמרו על מרחק של שני מטרים לפחות מהבוחרים, וכן יוודאו, ככל האפשר, כי נשמר מרחק של שני מטרים לפחות בין בוחר אחד לאחר;
 ידאגו לכך שבכל עת לא יהיה בתוך מקום הקלפי יותר מבוחר אחד;
 יימנעו ממגע פיזי עם בוחר, ככל האפשר, ויחליפו כפפות או יחטאו את ידיהם אם באו במגע פיזי ישיר עם חלק מגופו של בוחר;
 לאחר שבוחר אסף את אמצעי הזיהוי שלו מהשולחן כאמור , על מזכיר הוועדה לחטא את השולחן, כשהוא עוטה כפפות, בחומר חיטוי בתמיסת כלור בריכוז של לא פחות מ־1,000 ppm;
 ידאגו לכך שמקום הקלפי מאוורר בכל עת, בדרך של פתיחת כל החלונות שבו, בשני כיווני אוויר לפחות, ובקלפי המיועדת לחולים – ידאגו לכך ששתיים מדפנות האוהל שבו נמצא מקום הקלפי פתוחות לגמרי בכל עת;
 חברי ועדת הקלפי, מזכיר הקלפי ושאר השוהים בקלפי לא יאכלו בתוך מקום הקלפי, ובעת האכילה ישמרו על מרחק של שני מטרים לפחות זה מזה;
 יחטאו את ידיהם לפני האכילה ואחריה ואחרי שימוש בשירותים, ויימנעו ממגע באזור הפה והאף;
 אם חבר הוועדה או מזכיר הוועדה נכנס לאזור שבו מוצבים הפרגוד והתיבה, הוא יחטא ידיים או יחליף כפפות ביציאה מהאזור.

 מנהל הבחירות ידאג לכך שבשעות ההצבעה ישהה במקום הקלפי הייעודית למבודדים והקלפי הייעודית לחולים חובש או איש רפואה אשר יסביר לחברי ועדת הקלפי, למזכיר הקלפי ולשאר השוהים בקלפי את ההוראות למניעת הדבקה, ויסייע להם למלא אחר הוראות אלה.

 החובש או איש הרפואה המלווה את הבוחר למקום הקלפי הייעודית לחולים וכן חברי ועדת הקלפי, מזכיר הקלפי ושאר השוהים בקלפי הייעודית לחולים יעטו מיגון מלא בכל עת.

 בסיום יום הבחירות יש לאוורר את מקום הקלפי למשך שעה לפחות לפני ניקיון של מקום הקלפי והמשטחים.
 מגע עם הקלפיות, לרבות בעת שינוע הקלפי, וספירת הקולות ייעשו בעטיית כפפות, בחיטוי ידיים מזמן לזמן ובהימנעות ממגע באזור הפה והאף.

 תוקפו של צו זה עד יום כ״ג בכסלו התשפ״א (9 בדצמבר 2020).

 חזי לויהמנהל הכללי של משרד הבריאות

בוט חוקים